สวัสดีค่ะ ทานยาคุมของไดแอน 21 เม็ด แล้วลืมเว้น 7 วันหลังยาหมดแผง ตอนนี้ทานต่อเนื่องมาได้ประมาณ 13 วัน แล้วมีเลือดออกมาแล้วประมาณ 2-3 วันค่ะ เราควรจะหยุดทานยาหรือว่าทานต่อให้หมดแผงคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ โดยจะต้องกินติดต่อกันจนหมดแผงยา เพื่อได้ประสิทธิภาพถ้าเป็นชนิด 21 เม็ด มักจะต้องให้เว้นยา 7 วัน เพื่อให้มีช่วงที่เป็นประจำเดือน แต่การไม่เว้นยา กินแผงต่อไปต่อไปเลย ก็ไม่ได้มีผลต่อประสิทธิภาพของยาแต่อย่างใด แต่อาจจะทำให้ประจำเดือนไม่มา ซึ่งรอบเดือนถัดไป ถ้าเว้น 7 วันประจำเดือนก็จะมาตามปกติกรณีนี้ที่กินยาคุมไปแล้วมีเลือดออกระหว่างแผง อาจจะเกี่ยวหรือไม่เกี่ยวกับการที่ไม่ได้เว้นยาในแผงก่อน คืออาจเป็นผลข้างเคียงของยาคุมกำเนิดที่เกิดขึ้นได้เองอยู่แล้วแม้จะเว้นการกินยาหรือไม่ แนะนำสังเกตอาการก่อนค่ะ ถ้าเลือดยังออกเยอะ ออกมาก ติดต่อกันเกิน 7 วัน อาจจะหยุดยา และไปพบแพทย์เพื่อตรวจหาสาเหตุที่แน่ชัดต่อไป